Viðamikill málefnasamningur Sjálfstæðiflokks og Borgarlista Eins og fram hefur komið í fréttum Skessuhorns hafa bæjarfulltrúar Sjálfstæðisflokks og Borgarlista náð samkomulagi um myndun meirihluta í sameinuðu sveitarfélagi í Borgarfirði . Jafnframt var gengið frá málefnasamningi milli framboðanna sem unnið verður eftir á komandi kjörtímabili . Samningurinn er viðamikill leiðarvísir að starfinu framundan í sveitarstjórn og er hann birtur hér að neðan í heild sinni : Íbúalýðræði og stjórnsýsla : Stjórnsýsla sveitarfélagsins á að vera öflug og skilvirk þannig að hún þjóni íbúum og atvinnulífi eins og best verður á kosið . Þjónustusamningar skulu gerðir við allar stofnanir sveitarfélagsins . Sveitastjórn unga fólksins og öldungaráði verði komið á í tengslum við sveitastjórn . Markmiðið er að þau ráð verði umsagnaraðilar og komi með tillögur um þau málefni er þau kunna að varða . Opnir íbúafundir , útgáfa fréttabréfa og fréttir af málefnum sveitarfélagsins verði komið í þann farveg að allir íbúar sveitarfélagsins hafi jafnan aðgang að upplýsingum um rekstur og framgang mála í sveitarfélaginu . Málaflokkum og stofnunum skal úthlutað fjármagni til reksturs samkvæmt rammafjárveitingum . Fjárhagsáætlun skal vera “ stjórntæki ” sem allir aðilar sem að rekstri sveitarfélagsins koma hafi til hliðsjónar við rekstur sinna eininga . Atvinnu og markaðsmál : Sveitarfélagið skal kappkosta að geta boðið upp á nægt framboð af atvinnulóðum . Sveitarstjórn styðji við bakið á atvinnustarfsemi eins og lög kveða á um , gæta skal jafnræðis við ákvarðanatöku gagnvart fyrirtækjum . Kynna skal sveitarfélagið sem framúrskarandi búsetukost . Móta skal kynningarstefnu fyrir sveitarfélagið . Stefnt er að því að háhraðanettenging standi öllum íbúum til boða í lok kjörtímabils . Átak verði gert í viðhaldi og uppbyggingu safn og tengivega . Jafnframt skal stefnt að því að sveitarfélagið verði tilraunasveitarfélag í þessum málaflokki og taki yfir umsjón með úthlutun fjármagns til uppbyggingar og viðhalds þessara vega . Lega þjóðvegar nr. 1 í gegnum Borgarnes , sem er í aðalskipulagi , verði staðfest og komið inn í vegaáætlun . Þrýst skal á um það að framkvæmdir hefjist fyrir árið 2010 . Unnið verði markvisst að hraðalækkandi aðgerðum í þéttbýliskjörnum sveitarfélagsins . Umhverfismál : Stefnt skal að því unnið verði eftir Staðardagskrá 21 í allri stjórnsýslu sveitarfélagsins í lok kjörtímabilsins . Sérstakt átak verði gert í hreinsun og fegrun sveitarfélagsins . Skoða þarf framkvæmd við losun lífræns úrgangs í sveitarfélaginu og fara skal í átak til að minnka það magn sem losað er . Skipulagsmál : Ljúka skal gerð aðalskipulags í sveitarfélaginu öllu . Tryggja skal nægt framboð af íbúðalóðum í sveitarfélaginu . Vinna skal deiliskipulag fyrir Brákarey . Átak verði gert í göngustígagerð í sveitarfélaginu . Fara skal í átak í merkingu sögustaða og skráningu örnefna í sveitarfélaginu . Aðgangur að kortagrunni fyrir sveitarfélagið skal tryggður . Landbúnaðarmál : Reglur um fjallskil skulu endurskoðaðar og samræmdar innan sveitarfélagsins . Sveitastjórn beiti sér fyrir almennum aðgerðum til að treysta búsetu og atvinnu í dreyfbýli sveitarfélagsins , t.a.m. hvað varðar samgöngur , háhraðanet og fullnægjandi rafmagn . Styðja og styrkja skal uppbyggingu Dvalarheimilis aldraðra í Borgarnesi með það að markmiði að byggja hjúkrunarheimili fyrir 30 manns . Núverandi húsakostur Dvalarheimilis aldraðra í Borgarnesi verði endurskipulagður . Auka skal niðurgreiðslur aldraðra og öryrkja á fasteignagjöldum . Aðgengi fyrir fatlaða og hreyfihamlaða að stofnunum sveitarfélagsins og skipulögðum útivistarsvæðum skal vera þannig að sómi sé að . Efla skal þjónustu við aldraðra í heimahúsum . Fræðslumál : Vinna skal að samræmingu á stuðnings og sérkennslu á milli skóla sveitarfélagsins þannig að gæði þjónustunnar verði sem best . Efla þarf sjálfstæði skóla - og leikskóla til að móta starf sitt , hvort sem það er á sviði umhverfismála , íþróttastarfs , félagsstarfs eða einstakra námsgreina . Tryggð verði dagvistun fyrir börn frá 9 mánaða aldri með því að auka niðurgreiðslur til dagforeldra . Stefnt skal að lækkun leikskólagjalda og að þau verði sambærileg við það sem gerist í nágranna sveitarfélögunum . Lögð skal áhersla á að hver einstaklingur í skólum sveitarfélagsins fái að njóta sín og í því ljósi skal leggja áherslu á eflingu dans - , tónlistar - og myndlistanáms . Styðja skal við öflugt starf og uppbyggingu Menntaskóla Borgarfjarðar sem hefur starfsemi sína haustið 2007 . Stutt skal við uppbyggingu háskólasamfélaga á Bifröst , Hvanneyri og í Reykholti . Íþrótta og æskulýðsmál : Styðja skal við æskulýðsstarf og félög sem að þeim málum koma . Leggja skal í vinnu við endurskipulagningu og nýframkvæmdir við leiksvæði í sveitarfélaginu . Framkvæmdir við stækkun Íþróttamiðstöðvarinnar í Borgarnesi skulu hefjast á kjörtímabilinu . Nýting félagsheimila verði endurskoðuð með það að leiðarljósi að efla tómstundastarf . Stutt verði við einkaframtak í safna og menningarmálum . Stutt verði við félagasamtök sem starfa á sviði menningarmála . Fyrir 1. október ár hvert skal staðfesta verkefnaskrá fyrir komandi fjárhagsár . Tilgangur slíks samkomulags er að vera einskonar vegvísir fyrir áherslumál þau sem meirihlutinn vill vinna að á komandi fjárhagsári og skal staðfest af fulltrúum meirihlutans í sveitastjórn . Verkefnaskrá þessi skal kynnt á heimasíðu sveitarfélagsins .